b'\n_START_ARTICLE_\nLOL (lyhenne)\n_START_PARAGRAPH_\nLOL on \xc3\xa4\xc3\xa4neen nauramista tarkoittava akronyymi eli lyhennesana, joka on muodostettu englannin kielen sanoista laughing out loud (suom. nauraa (kovaan) \xc3\xa4\xc3\xa4neen)_NEWLINE_Kuten monia muitakin nettislangi-ilmauksia, LOL-lyhennett\xc3\xa4 k\xc3\xa4ytet\xc3\xa4\xc3\xa4n puheessa toisinaan tilkesanana tai mit\xc3\xa4\xc3\xa4n tarkoittamattomana kommenttina. Ilmauksella voidaan sarkastisesti my\xc3\xb6s v\xc3\xa4h\xc3\xa4tell\xc3\xa4 toisen saavutuksia._NEWLINE_LOL on BBS-yhteis\xc3\xb6ist\xc3\xa4 levinnyt tapa ilmaista selke\xc3\xa4sti humoristista suhtautumista. Nyky\xc3\xa4\xc3\xa4n sit\xc3\xa4 k\xc3\xa4ytet\xc3\xa4\xc3\xa4n muun muassa verkkopeleiss\xc3\xa4, IRCiss\xc3\xa4 ja keskustelufoorumeilla. LOL on jossakin m\xc3\xa4\xc3\xa4rin saanut sijaa my\xc3\xb6s puhekieless\xc3\xa4 varsinkin nuorten tietokoneen k\xc3\xa4ytt\xc3\xa4jien keskuudessa._NEWLINE_Lyhenteell\xc3\xa4 voidaan tarkoittaa my\xc3\xb6s englanninkielisi\xc3\xa4 ilmauksia lots of love (suom. paljon rakkautta), lots of luck (suom. paljon tuuria) ja lots of laughs (suom. paljon naurahduksia). My\xc3\xb6skin League of Legends -videopelist\xc3\xa4 k\xc3\xa4ytet\xc3\xa4\xc3\xa4n t\xc3\xa4t\xc3\xa4 lyhennyst\xc3\xa4, mutta pienell\xc3\xa4 o-kirjaimella.'